บาทเปิด 33.61 บาทต่อดอลล่าร์
เงินบาทเปิดตลาด 33.61 บาทต่อดอลล่าร์ รอลุ้นผลประชุมนโยบายการเงินของ ECB-BOJ
20 ก.ค. 2560

เงินบาทเปิดตลาด 33.61 บาทต่อดอลล่าร์ รอลุ้นผลประชุมนโยบายการเงินของ ECB-BOJ นักบริหารเงินจากธนาคารกรุงศรีอยุธยา กล่าวว่า เงินบาทเปิดตลาดเช้านี้อยู่ที่ 33.61 บาท/ดอลลาร์ แข็งค่าเล็กน้อยจากปิดตลาดเย็นวานนี้ที่ระดับ 33.62 บาท/ดอลลาร์ โดยตลาดรอดูผลประชุมธนาคารกลางญี่ปุ่น (BOJ)และธนาคารกลางยุโรป (ECB)นักบริหารเงิน ประเมินกรอบเงินบาทวันนี้ไว้ที่ 33.55-33.65 บาท/ดอลลาร์"บาททรงตัวในทิศทางแข็งค่า วันนี้น่าจะแกว่งตัวในกรอบ รอดูผลประชุม BOJ วันนี้ และ ECB ตอนช่วงค่ำๆ ตลาดคาดว่าผลประชุม BOJ จะไม่มีผลกระทบ ส่วน ECB ต้องรอดูว่าจะส่งสัญญาณเรื่อง QE อย่างไร ซึ่งหากส่งสัญญาณลดวงเงินใน ช่วงปลายปีนี้จะกดดันให้มีแรงเทขายดอลลาร์ออกมา ส่งผลให้ตลาดมีความผันผวน" นักบริหารเงิน กล่าว